తెలంగాణలో మహిళా తహసీల్దార్ దారుణహత్య WATCH LIVE TV
నూరేళ్ల రికార్డును తిరగరాసేసాడు!
ఆ బాల క్రికెటర్ వయసు పట్టుమని పదహారేళ్లు కూడానిండలేదు.కానీ ఏకంగా వందేళ్ల క్రికెట్ రికార్డును మాత్రం తిరగరాసేశాడు.
TNN | Updated:
Jan 5, 2016, 04:11PM IST
ఆ బాల క్రికెటర్ వయసు పట్టుమని పదహారేళ్లు కూడా నిండలేదు. కానీ ఏకంగా వందేళ్ల క్రికెట్ రికార్డును మాత్రం తిరగరాసేశాడు. ప్రణవ్ ధన్వాడే అనే ఈ 15 సంవత్సరాల ముంబయి క్రికెటర్ 1000కు పైగా పరుగులు చేసి అందరూ తమ నోళ్లు వెల్లబెట్టేలా చేశాడు. భండారీ కప్ కోసం ముంబయిలో నిర్వహించిన అండర్-16 పాఠశాలల క్రికెట్ టోర్నీలో ఈ రికార్డు చోటుచేసుకుంది. క్రికెట్ పండితుల లెక్కల ప్రకారం ప్రణవ్ నెలకొల్పిన రికార్డును ఈ వందేళ్ల కాలంలో ఎవరూ నెలకొల్పలేదు. టెస్ట్ మ్యాచులు , వన్డేలు ఇలా అన్ని రకాల ఫార్మాట్లలో లెక్క చూసినా ప్రణవ్ దే రికార్డ్. ఆర్య గురుకుల్ టీమ్ తో జరిగిన మ్యాచులో బ్యాటింగ్ చేసిన ప్రణవ్ కేవలం 323 బంతుల్లో 1000 పరుగుల మైలురాయిని చేరుకున్నాడు. ముంబయి క్రికెట్ సంఘం ఆధ్వర్యంలో ఈ టోర్నీని నిర్వహిస్తున్నారు. ప్రణవ్ చేసిన స్కోరులో 59 సిక్సర్లు , 129 ఫోర్లు ఉండటం విశేషం. ఆట ముగిసేనాటికి 1009 పరుగులతో ప్రణవ్ అజేయంగా నిలిచాడు.